Author: forgacom
Last saved by: kardosp
Company: MV SR

Návrh na jednostranné zrušenie vízových poplatkov
za udelenie víz pre štátnych občanov Bosny a Hercegoviny 

Navrhuje sa, aby:

1. všetci štátni občania Bosny a Hercegoviny boli pri podávaní žiadosti o udelenie tranzitných víz (typ B) a krátkodobých víz (typ C) v období od 1. júla 2006 do prijatia rozhodnutia Rady Európskej únie podľa článku 3 ods. 2 Aktu o podmienkach pristúpenia Slovenskej republiky k Európskej únii podľa ustanovenia bodu 3 Položky 240 časti XVIII. Konzulárne poplatky zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov oslobodení od poplatku za udelenie víza na základe jednostranného rozhodnutia;

2. štátni občania Bosny a Hercegoviny, ktorí majú trvalý pobyt na území Bosny a Hercegoviny a preukážu príbuzenský vzťah (rodičia, prarodičia, deti, súrodenci, vnuci, manžel, manželka, zať, nevesta, švagor, švagriná, svokor, svokra) s osobami, ktoré majú trvalý pobyt na území Slovenskej republiky, boli pri podávaní žiadosti o udelenie dlhodobých víz (typ D) v období od 1. júla 2006 do prijatia rozhodnutia Rady Európskej únie podľa článku 3 ods. 2 Aktu o podmienkach pristúpenia Slovenskej republiky k Európskej únii podľa ustanovenia bodu 3 Položky 240 časti XVIII. Konzulárne poplatky zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov oslobodení od poplatku za udelenie víza na základe jednostranného rozhodnutia.